Hampton megyei segélyhívó, mi a vészhelyzet?
Itt vagyunk a Salkehatchie Roadon.
Van egy férfi az út szélén, és csupa vér.
Integet a kezével.
Nem néz ki vészesen. Féltünk, hogy csapda, ezért nem álltunk meg.
Azt jól tették. Küldök pár járőrt, megnézik, mi történt.
A nő azt mondja, egy Mercedes Benz SUV-t vezetett.
- Hogy van? - És ön?
Jól. Mi történt?
A munka ünnepe volt.
Felhívott egy hamptoni barátom,
hogy Alexet meglőtték.
Egyből arra gondoltam,
hogy Maggie és Paul gyilkosa megtalálta Alexet.
Alex kórházba került,
és nem tudták, ki lőtt rá.
Egy dél-karolinai rejtély tovább bonyolódik.
A hatóságok szerint az 53 éves ügyvédet, Alex Murdaugh-t
meglőtték Hampton megyében, és megsérült. Az állapotáról nincs hír.
Alexet helikopterrel vitték kórházba.
Fényes nappal lőtték fejen, mikor kereket cserélt az út szélén.
Alex története egy nap alatt teljesen megváltozott.
Aztán kiderült, hogy Eddie kuzin is benne van.
TAGADD LE! NE ISMERD EL! FOGD MÁSRA!
Ja.
Sosem voltam csendes ember.
Curtis Edward Smith vagyok. Mindenki csak Eddie-nek hív.
Gyerünk, bébi!
Basszus!
A 80-as évek végén, 90-es évek elején ismertem meg Alexet.
Az apját ismertem. Félig Murdaugh vagyok, de ezt ne adjátok tovább!
Tényleg ne!
Alex barátja voltam, és az évek alatt néha dolgoztam is neki.
Elintéztem neki ezt-azt, meg kisebb munkákat csináltam,
terepet rendeztem,
árkot ástam a birtokain, meg a vízelvezetést csináltam.
Reggel 10.00-10.30 körül hívott, hogy mit csinálok.
Mondom, semmit, sokáig voltam fenn. Megkérdezte, el tudnék-e ugrani arra.
Azt mondta, menjek a varnville-i temetkezési irodához.
Megláttam a kocsiját közeledni.
Elfordította oldalra az árnyékolót,
és felhúzta az ablakot. Egy ekkora kis résen át lehetett belátni.
Megkérdeztem, mit csinál.
Azt mondta, nem jó, ha látják a városban.
Mert figyelik.
Mondom, ki figyel? „Az állami rendőrség.”
Mondom, és miért figyelnek?
„Hát, a történtek miatt.”
Mondom, Moselle-re gondolsz?
„Igen.” „És mi történt ott?”
Azt mondja, minden elbaszódott.
Ennyi.
Megkérdezte, szeretem-e. Mondom, a testvéremként.
Szinte bármit megtennék érte. Azt mondta, akkor lőjem agyon.
Mondom, na az nem fog menni. Se ma, se holnap. Soha.
Erre azt mondja, akkor megpróbálja ő. És elszáguldott.
Utánaindultam.
Kizárólag azért követtem, mert aggódtam érte.
És mert Maggie és Paul már meghaltak.
Randolph bácsi is pár nappal utánuk halt meg.
Eleget szenvedett már a család.
Odaértem, lehúztam az ablakot, erre megindult felém egy fegyverrel.
Rá akartam ijeszteni, hogy észhez térjen.
A levegőbe lőttem.
Van vagy két méter az ember, és…
Kidőlt az aszfaltra.
Ettől sérült meg a feje.
Az útszéli kövek belementek a fejébe.
Nem lövést kapott.
Jó két méterrel mellélőttem.
Megkérdeztem, miért akarta, hogy lelőjem.
Azt mondta, azért, mert rá fogják bizonyítani Maggie és Paul megölését.
Tudtam, hogy nem találtam el.
Se ő, se én nem voltunk véresek.
Úgyhogy hazamentem.
KETTŐS GYILKOSSÁG DÉL-KAROLINÁBAN
- Hogy van? - És ön?
- Jól. Mi történt? - Meglőttek.
Mondja el, mi…
Mentem az úton.
Defektet kaptam. Lehúzódtam.
Elment mellettem egy autó.
Nem nagyon figyeltem rá,
de aztán megfordult, és visszajött.
Kiszállt egy kedvesnek tűnő fickó.
Ahogy odanéztem… Bumm!
Hat-hét napra rá
az állami rendőrség kopogtatott nálam,
és feltettek egy csomó kérdést.
Ekkor hallottam, hogy állítólag hátulról fejbe lőttem egy 38-assal.
A dél-karolinai állami rendőrség
letartóztatta Curtis Edward Smith 61 éves Colleton megyei lakost.
Szerintük Smith előre megfontoltan cselekedett.
A kérdés: kicsoda Curtis Smith,
és mi köze van a Murdaugh családhoz?
Milyen érzés volt látni a híreket?
Nagyon elkeserítő. Komolyan.
Korábban sosem kerültem bajba.
A törvénnyel.
Nem szoktak a házam körül szaglászni.
Nem keresnek drogot a kocsimban.
Még ügyvédet sem fogadtam, semmi.
Ügyvéd nélkül beszéltem az államiakkal. Nem volt rejtegetnivalóm.
Őszintén szólva nem is vettem komolyan a dolgot.
Tudtam, hogy nem lőttem meg.
De ő mindenkinek azt próbálta beadni, hogy én voltam.
Az útszéli lövöldözés behozta Eddie Smitht a képbe.
Alex megpróbálta rákenni a dolgot,
de ez hamarosan meghiúsult.
Eddie-t a negyedik Murdaugh-nak is hívták. Ha elintéznivalójuk volt, ő intézte el.
Eddie és Alex szegről-végről unokatestvérek voltak,
és amennyire tudom, közösen követtek el pénzügyi csalást,
csekkeket váltottak be, és valószínűleg drogokkal is visszaéltek.
Ön drogdíler?
Nem.
Milyen drogdíler lennék egy vevővel?
Alex Murdaugh-kal?
- Akkor mit csinált? - Semmit. Csak az ügyeit intéztem.
2015 végén, 2016 elején kezdődött.
Egyszer az irodában jártam, már nem tudom, miért.
Megkért, hogy vigyek el egy borítékot Beaufortba.
Az anyósülésre dobtam, és hallottam, hogy…
Csörgött.
És tudtam, hogy nem kígyó van benne.
Egy félig teli gyógyszeres doboz hangja volt.
Nem olvastam el, mi volt a borítékra írva.
Gondoltam, egy ottani ügyvédnek küldi.
Másfél óra alatt kerestem 200 dolcsit.
Csak furikázni kellett.
Sokszor repterekre küldött.
Különféle dél-karolinai és georgiai kis repterekre.
Szerintem Buster és Paul is tudtak az apjuk gyógyszerfüggőségéről.
Szerintem mindenki tudta,
hogy Alexnek komoly gondja van a gyógyszerekkel.
De
hiába tudta mindenki, tabutéma volt.
Nem tudom, mennyit szedett, de sokat.
Mindenhol gyógyszerek voltak.
Tényleg mindenhol.
Kis zacskókban tartotta.
Néha por volt benne, néha egy megmaradt tabletta.
Alex néha elhagyta a zacskókat. Gondolom, kiestek a zsebéből.
Maggie tudta, hogy gond van,
de azt szerintem nem, hogy mekkora.
Hampton megyében kartellekről kezdtek pletykálni,
lehetséges pénzmosásról,
meg hallottunk ezt-azt a birtok korábbi tulajdonosáról,
aki Murdaugh-ék közeli barátja volt.
Több bizonyíték is arra mutat, hogy drogcsempész volt.
Nem ítélték el,
de vádat emeltek ellene drogcsempészet miatt,
és a tanú közvetlenül a tárgyalás előtt halt meg.
A védelem amellett is próbált érvelni, hogy a gyilkosságnak ehhez van köze:
a drogcsempészek számoltak le a családdal
valami tartozás miatt.
Sok gyilkosság helyszínén jártam már:
utcai bandák és motoros bandák tetthelyein,
meg öngyilkosságoknál is.
Rengeteg szörnyűséget láttam már.
De ezek nem így néznek ki.
Szerintem ez nem egy megszervezett gyilkosság volt.
Ha az lett volna,
Maggie nem kap annyi lövést.
Csak bumm, bumm, és kész.
Ez egy amatőr elkövető átgondolatlan munkája volt.
Felmerült, hogy Alex bűnözőkkel,
a drogmaffiával van kapcsolatban.
Sok vizsgálat jelenleg is zajlik,
és ezekről nem nyilatkozhatunk,
mivel még nem történt vádemelés.
Mi is tudjuk, hogy az interneten mindenki azt ír, amit akar.
Csak akkor vehetjük figyelembe a lehetséges kapcsolatokat,
ha bizonyítékokkal is alá vannak támasztva.
Beszélhetünk a csekkekről? Sok csekket beváltott Alexnek.
Erről tudna mesélni?
Mindig 3-4 csekkfüzet volt nála.
Sokat beváltottam neki. Volt nyolc-tíz év, amíg rengeteget.
Többször is rákérdeztem, hogy ez ugye nem pénzmosás?
„Nem, csak teszel egy szívességet.
Ez az én pénzem az én számlámon.”
Minden csekk az ő számlájára szólt.
Próbáltam rájönni, hogy szállhatnék ki.
Abba akartam hagyni. Amikor mondtam neki,
hogy én végeztem ezzel,
nem leszek tovább a csicskása…
Ismerte a lányomat. Tudta, hogy kitaníttattam.
A lányomnak munkába menet pár elég zűrös környéken is
át kellett utaznia.
Megkérdezte: „Nicole még mindig az egyetemen dolgozik?”
Hát így.
Értik. „Nekem dolgozol, és nem szabadulsz.”
Sosem mondott ki semmi fenyegetőt.
Csak célozgatott.
Bárkinek mondom el
a környező négy-öt megyében, bárkinek,
hogy miket csinál,
az küldött is volna az őrültek házába.
Ilyen egyszerű.
Már 88 éve ők itt az ügyészek. Még mindig befolyásosak.
Négy generáció óta egy család.
Nem hittek volna nekem.
A védelem eleinte azt is sugallta, hogy Eddie Smithnek, Eddie kuzinnak
oka lehetett megölni a családot.
Dehogy! Nagyon gyorsan eldurvult a dolog.
Mindent rám akartak kenni.
Mindenért én vagyok a felelős. Én lőttem le Maggie-t és Pault.
Én loptam el mindenki pénzét. Azt sem tudtam, kik ezek!
A június 7-i kettős gyilkosság előtti hónapban
önnek is kifizettek egy csekket
tíz nappal a gyilkosságok előtt.
Ezt miért kapta?
A gyilkosság előtt és után beváltott csekkek
összesen 25 000 dollárt tettek ki.
Ideadta a csekkeket, hogy tegyem be egy folyószámlára.
Aztán arról a számláról írt csekkeket, amiket beváltatott velem.
De ez még előtte történt, úgyhogy…
Nem tudtam, mi fog történni.
Nem gondoltam ilyesmire.
Segített megölni Pault?
Nem.
Segített megölni Maggie-t?
Nem.
Ha előre tudom, hogy ez lesz, akkor nem hagytam volna.
Mert ilyet senki nem érdemel.
Egy ügy miatt sem éreztem még ekkora nyomást.
Akkor még nem volt elég bizonyíték
vádat emelni Alex ellen a gyilkosságok miatt.
Végig tudtuk,
hogy ez az ügy nem DNS-bizonyítékon, ujjlenyomaton,
vagy gumiabroncson fog eldőlni,
bár a CSI: A helyszínelők miatt mindenki azt hiszi, hogy minden ügy ilyen.
De a bizonyítékok egy másik típusa ugyanilyen erős. A digitális. És az van.
Addig nem tudtunk bejutni Paul telefonjába,
hogy megtudjuk, mivel teltek az utolsó percei.
Rogan Gibsontól, Paul közeli barátjától kaptunk információkat.
Paullal telefonált, amikor a kenneleknél járt a halála estéjén.
De tudtuk, hogy ez nem lesz elég.
Paul mobilja le volt zárva, és senki sem ismerte a jelszót.
Részleges adatokhoz jutottunk, mert nincs meg a jelszó.
- Tudja a jelszavát? - Nem.
Azt a telefont nagyon féltette mindenkitől.
A titkosszolgálat is próbálkozott vele.
Aztán valaki beütötte a születésnapját, és az feloldotta.
Ezzel az ügy is beindult.
Megtaláltuk a hírhedt videót a kennelből.
Várjuk a következő tanút.
Köszönöm, bíró úr. Rogan Gibsont szólítjuk.
PAUL MURDAUGH BARÁTJA
Rogan vallomását mindenképpen látni akartam.
Rogan az egyik leghűségesebb ember, akit ismerek.
Együtt nőttünk fel. Bármit megtett volna a barátaiért.
Hány évesen ismerte meg Paul Murdaugh-ot?
Egész életemben ismertem.
A halála napjáig Paul közeli barátja volt?
Igen.
A családjával közeli kapcsolatban állt?
Igen. A második családom voltak.
- A második családja? - Így van.
Rogan régi szomszédjuk, a család régi barátja.
Akkor éppen máshol élt, és megkérte Pault,
hogy addig gondozza az új kutyáját, Casht.
Paul a barátja, Rogan kutyáját videózta neki,
mert valami baj volt a farkával. Lement a kennelekhez.
Paul megpróbált videóhívást indítani, de a vallomások szerint ott gyenge a jel.
Úgyhogy végül nem videóhívást indított, hanem levideózta a kutyát.
Bíró úr, most lejátszom a védelem 297. bizonyítékát.
2021. JÚNIUS 7. A GYILKOSSÁGOK ÉJSZAKÁJA
Vissza!
20.44 PAUL LEVIDEÓZZA CASHT
Cash, ül! Ülj le! Ügyes! Gyere ide!
Gyere ide, Cash!
Gyere!
Cash!
Ez fogott egy madarat.
Az nem egy kő?
Szia, Bubba!
- Egy gyöngytyúk. - Fogott valamit.
Gyere, Bubba!
Tudtam, hogy a kennelbe ment.
Én a házban maradtam.
Utoljára vacsorakor látta Pault és Maggie-t?
Így van.
Vacsora után Maggie és Paul a kennelhez mentek?
Én a kanapén maradtam.
Gyere, Bubba!
Csend borult a tárgyalóteremre.
Mindenkiben bennakadt a levegő,
aztán láttam, hogy előrehajolnak,
hogy jól értik-e.
Felismeri a hangokat?
- Igen. - Kiknek a hangját hallja?
Paulét, Maggie-ét és Alexét.
Rámutatna Alex Murdaugh-ra, akinek a hangját hallotta a felvételen?
A szürke zakós úr az.
Vegyék jegyzőkönyvbe: a tanú a vádlottra mutatott.
Ott volt Maggie. Ott volt Paul. Ott voltak a kutyák.
A tyúk. Bubba. És Alex is.
Kísérteties érzés volt először látni a videót.
Paul játszik Cash-sel.
Maggie felkiált, hogy gyöngytyúkot fogott a kutya.
Aztán Alex hívja Bubbát.
Gyere, Bubba!
Amikor meghallottam, tudtam.
Tudtam, hogy ő volt.
Az a 20.44-kor készült videó a vád legfontosabb fegyvere.
Tudjuk, hogy Maggie, Paul és Alex is
sokat telefonoztak.
És pár perccel később
a telefonjukon minden tevékenység leállt.
JÚNIUS 7., HÉTFŐ 20.49
A vád biztos volt benne, hogy 20.44 és 20.49 között haltak meg.
Alex Murdaugh ott volt
körülbelül két perccel Maggie és Paul halála előtt.
És ezt a tényt több mint egy éven át
nem tartotta fontosnak közölni a rendőrséggel.
Beleborzongtam. Kísérteties élmény volt végignézni.
Talán ezek voltak az utolsó szavai, vagy majdnem.
Paul rögzítette az utolsó bizonyítékot. Ha úgy tetszik, tanúskodott.
Paullal akkor már három éve nem beszéltem,
de láttam az egészet magam előtt.
Ahogy kiabál a kutyával.
Mintha ott lettem volna.
Mindent pontosan láttam magam előtt.
Paul boldognak hangzott.
És…
És azt hiszem, ez segített megbékélni.
Ezek az utolsó perceik élve.
Nehéz volt ezt tudni.
Szerintem ezért néztem meg annyiszor.
Sokszor eszembe jut, hogy miért ment Maggie a kennelekhez.
Sosem csinált ilyet.
Sötétedés után mindig a házban volt.
Maggie félős volt.
Ha Alex nem volt otthon, megkérte Pault, hogy aludjon a szomszéd szobában.
Minden ajtót és ablakot bezárt.
Valami okkal hívhatták oda.
Nehéz ez az egész.
Reméltem, hogy Paul nem Alexet látta utoljára életében.
Annyira sajnálom, hogy meghalt.
Sokat vívódtam ezen magamban.
Olyan sok másik ember lehetett volna.
Tényleg Alex ölte meg őket.
A Paul telefonján talált videó bizonyítja,
hogy ott volt, és nem máshol, ahogy mondta.
De én nem tudom kijelenteni, hogy megölte a saját fiát.
A döntő percekben, amikor a telefonjaik leálltak,
azt mondja, nem volt ott, de kiderült: ott volt.
A tárgyalás elején bevonult a családja.
Mondhatni laza hangulat volt. Alex néha megfordult, és beszélt velük.
Ökölpacsiztak, beszélgettek, megölelték egymást.
Vissza!
A videó után aggodalommal telt meg a légkör.
Szerintem Alex Murdaugh maga akart kiállni.
Vallomást akart tenni, mert úgy gondolta, megtanulta manipulálni az esküdtszéket.
Szerintem rossz ötlet volt engedni vallomást tenni,
de nem volt választásuk.
Kérem a következő tanút!
Köszönöm, bíró úr.
A vádlott, Richard Alexander Murdaugh vallomást kíván tenni.
Emlékszem, azon gondolkoztam, most kiderül, tényleg olyan jó ügyvéd-e,
mint amilyennek mondták.
Emlékszem, mikor esküt tett. Alig várta, hogy túlessen rajta.
Már azelőtt válaszolt, hogy végigmondtam volna a kérdést.
Alex Murdaugh vagyok. M-U-R-D-A-U-G-H.
Jó reggelt!
Murdaugh úr,
2021. június 7-én mellkason lőtte Paul fiát
egy ilyen vagy ehhez hasonló fegyverrel
a Moselle Road-i birtokuk etetőhelyiségében?
Nem.
Murdaugh úr, szétlőtte a fia fejét
egy ilyen vagy ehhez hasonló fegyverrel június 7-én, vagy bármikor máskor?
Nem.
Griffin úr, soha nem lőttem sem a feleségemre, sem a fiamra.
Gyere, Bubba!
Murdaugh úr, ön hallható
a kennelnél a június 7-én 20.44-kor,
Maggie és Paul halálának idején készült videón?
Igen, én.
A kenneleknél volt Maggie és Paul halálának estéjén 20.44-kor?
Igen.
Hazudott Owen ügynöknek,
amikor azt mondta, utoljára vacsorakor látta az áldozatokat?
- Igen, hazudtam. - Miért?
Tudja, kusza háló lett az egészből.
Az ember elkezdi egy hazugsággal, és muszáj tovább hazudni.
Férjként és apaként megdöbbentőnek találtam a dolgot.
Ha elmegyek otthonról, és két perccel később
valaki bejön, és brutálisan meggyilkolja a családomat,
akkor azt fogom ordítani, hogy „Bár ott maradtam volna!
Ha még két percet maradok, megmenthettem volna őket!”
De a keresztkérdések során nem mutatott megbánást,
amiért két perccel maradt le róla, hogy megölték a feleségét és a fiát.
Alex végül magát védte.
Biztos vagyok benne, hogy a vallomásával nehezítette az ügyvédei dolgát.
Amikor utána beszélt Shellyvel,
megkérte, hogy mondja azt, hogy 20 percnél tovább volt nála.
Én is hallottam Shelly vallomását.
Szerintem ő egy jó ember.
Talán beszéltünk róla, meddig voltam ott.
Akkor azt hittem, 45 percig.
Talán mondtam is, hogy 45 percig, de…
Igazából nem tudom.
Hazudott. Én sosem mondtam volna ezt, ha nem lenne igaz.
Feltűnt a per során,
hogy a leghasznosabb, legszívfacsaróbb, legemlékezetesebb tanúk nők voltak.
Shelly
és Blanca.
2023. MÁRCIUS 1. A TÁRGYALÁS 6. HETE
A védelem sokszor kéri, hogy az esküdtszék látogasson el a tetthelyre.
Ebben az esetben szerintem azt akarták bemutatni,
hogy a moselle-i birtok milyen nagy területű,
hogy el tudják képzelni az eseményeket.
A védelem el akarta vinni az esküdteket Moselle-be, és a vád beleegyezett.
Az utolsó reggelen
a bíró leszervezte az esküdtszék megutaztatását.
Úgy döntöttek, kevés sajtós mehet. Egy videós,
egy fényképész és egy újságíró.
Szerencsém volt, engem választottak.
Ez csak az OJ-ügy esküdtjeinek brentwoodi útjához hasonlítható.
Az ügyet országos és nemzetközi figyelem övezte.
Biztos akartam benne lenni, hogy mindent pontosan írok le,
és segítem a nagyközönséget az események megértésében.
Az egyik első dolgom az volt,
hogy megnézzem, milyen távolság volt Maggie és Paul teste között.
Nehéz volt elképzelni.
Kinyomtattam a térképet a testek helyéről.
Maggie mindent látott. Azt is látta, ki tette.
A halála helyéről mindent látott.
Emlékszem, mennyit sétáltam az etetőhelyiségig meg vissza.
Számoltam a lépéseimet. „Mennyi ez?” Úgy 12 lépés volt.
Ott volt, amikor meghalt.
Nem kaptunk konkrét utasításokat,
úgyhogy bementem az etetőhelyiségbe.
Paul úgy másfél méterre állt az ajtótól, mikor lelőtték.
A lehető legközelebb álltam a halála helyéhez,
és rájöttem, hogy nem láthatta a tettest,
legalábbis az első lövésnél.
De aztán ahogy előrebotladozott,
egyértelmű, hogy látta, ki…
Ki lőtte fejbe.
A moselle-i birtokon együtt töltött idő alapján úgy éreztem,
az esküdtszék gyorsan fog dönteni ebben az ügyben.
Hívjuk női megérzésnek.
Bementem az irodámba,
hogy felkészüljek az esküdtszéki döntés felolvasása körüli teendőkre.
Felhívtam egy barátomat, a Hampton megyei bírósági jegyzőt.
Azt mondtam, nem tudom, menni fog-e. Inkább megkérem Newman bíró urat.
Nem érzem képesnek rá magam.
Azt mondta, olvassam fel, mint bármelyik másik döntést.
Mire az esküdtszék visszament, teljesen kimerültem.
Mind úgy éreztük, hogy mindent beleadtunk. Mindent bemutattunk.
Az esküdtszék végzett.
Elmentem a média helyiségébe felkészülni,
hogy előkészítsük a sztorit.
Emlékszem, Dick, Jim, és a többi védő pont arra járt.
Míg vártunk, Dick megtudta, hogy az esküdtek
monitorokat kértek a bizonyítékok megtekintéséhez. Ezt jó jelnek vette.
Kopogtak az ajtón, ez jelezte, hogy az esküdtszék kijön.
Szóltunk Newman bíró úrnak, hogy mindenki vár a tárgyalóteremben.
Az esküdtek kevesebb mint egy óra alatt végeztek.
Gyorsan meggyőzték a bizonytalanokat.
Vacsorára sem kellett maradniuk.
Nehéz volt felfogni, hogy már meg is van a döntés.
- Megszületett az ítélet? - Igen, uram.
- Egyhangú? - Igen, uram.
Rendben. Kérem, adja át a jegyzőnek, aki továbbadja nekem.
Átfutotta az esküdtek döntését,
aztán átadta nekem.
„Jegyző asszony, felolvasná az esküdtszék döntését?”
Nagyon erőteljesen éreztem magamon a védők, a család,
és minden jelenlévő tekintetét. Sőt, az egész világét.
Nagy levegőt vettem, és elkezdtem felolvasni.
Az elejétől a végéig, nehogy kihagyjak valamit.
Dél-Karolina állam, Colleton megye Bírósága,
2022. júliusi ülésszak.
Dél-Karolina állam kontra Richard Alexander Murdaugh vádlott,
gyilkosság vádja.
Az esküdtszék döntése: bűnös.
Vágni lehetett a csendet.
Bár a tárgyalóteremben semmi sem látszott a családon,
de úgy értesültem, amikor visszamentek a nekik biztosított terembe,
Buster összetört, térdre esett, és csak zokogott.
ESKÜDT
Én már a tárgyaláson döntöttem.
Párszor szavaztunk.
Volt pár kérdés a fegyverekről.
Egy másik fiatal hölgy nem hitte, hogy ő volt,
mert nem tudta elképzelni, hogy valaki megöli a családtagjait.
Csak ezt ismételgette.
De amikor újra szavaztunk,
egyhangú lett.
Úgy éreztem, jól döntöttem.
Mind jól döntöttünk.
Amikor Becky felolvasta a döntést,
ránéztem a vád csapatára és a rendőrökre,
és olyan hálás vagyok, hogy nem hiába dolgoztak,
mert sikerült igazságot szolgáltatnunk Maggie-nek és Paulnak.
Az esküdtek döntése óriási megerősítés volt.
Igazolta a döntésemet.
Igazolta, hogy a csapatunk jól csinálta.
Az esküdtek döntése elhallgattatta a kétkedőket.
2023. MÁRCIUS 3. AZ ÍTÉLET KIHIRDETÉSE
Murdaugh úr, kérem, lépjen elő!
A bíróság ítéletet hirdet.
Talán ez volt életünk egyik legfelkavaróbb esete,
nemcsak számomra bíróként,
nemcsak az állam és a védelmi csapat számára,
de a közösségünk minden polgára számára.
A feleségét
és a fiát brutálisan meggyilkolták.
Megdöbbentő, de ön mégis kiállt vallomást tenni,
hogy a feleségével és a fiával csak jól érezték magukat az utolsó perceikben.
Hiteltelen és hihetetlen.
Amikor tanúskodott, azt mondta,
ez egy kusza háló. Hogy értette ezt?
Elkezdtem hazudni, és folytatnom kellett.
Jól van, Murdaugh úr. A felesége, Maggie Murdaugh meggyilkolásáért
életfogytiglani börtönbüntetésre ítélem.
Paul fia meggyilkolásáért, akit valószínűleg nagyon szeretett,
életfogytiglani börtönbüntetésre ítélem.
A két büntetés egymást követően töltendő le.
Kérem, vezessék el!
Azt hittük, az ítélet kihirdetése után
Hampton megye lakói megkönnyebbülhetnek, és oldottabb lesz a hangulat.
De ez csak felnyitotta Pandóra szelencéjét. Rengeteg kérdés merült fel.
Sokan kérdezik, Alexnek volt-e segítője a gyilkosságok során.
Ha lett volna, őt is bepereljük. Alex érezte a közelgő vihart.
Ez volt az utolsó elkeseredett kísérlete,
hogy mentse magát és a jó hírét.
Ezért hajlandó volt megölni Pault és Maggie-t.
Szerintem Alex húzta meg a ravaszt.
De úgy gondolom, valaki segített neki részben eltüntetni a nyomokat.
Az maradt a tetthelyből, amit a tárgyaláson bemutattak.
Szerintem nagyon régóta tervezte a dolgot.
Úgy érzem, valaki segíthette.
De úgy gondolom, ő hozta a döntéseket.
Nem tudom végiggondolni, mert rosszul leszek.
Én csak azt fűzném hozzá a dologhoz,
hogy szerintem van még valaki,
vagy akár többen is, de van legalább egy ember,
akinek ugyanígy felelnie kéne a bűncselekményért,
mert nem hiszem el, hogy Alex lelőtte a saját fiát.
Igazából nem tudjuk, miért tette.
Talán egyszer el fogja mondani.
Csak ő tudja, miért tette.
Ön szerint Alexnek volt segítsége?
Erre nem szeretnék válaszolni.
Nem…
Nem érzem úgy, hogy erre válaszolhatok.
Testvérként gondoltam rá.
Átvert. Ahogy sok más embert is.
Ha Randolph bácsi még élne, ez nem történt volna meg.
Attól, hogy börtönben van, még nincs vége a sztorinak. Ez neki csak kis fennakadás.
Hiányzik a házban kettesben töltött idő vele.
Velem lehetett csak Maggie, nem kellett megjátszania magát.
És ez hiányzik.
Sosem lesz még egy ilyen barátnőm.
Nem tudok többet mondani.
Maggie elment, Paul elment,
csak a kutya maradt.
Csak mi maradtunk.
Úgy látszik…
Úgy látszik, ketten maradtunk.
ALEX MURDAUGH JELENLEG FELLEBBEZ AZ ÍTÉLET ELLEN.
ALEX MURDAUGH ÉS BUSTER MURDAUGH
NEM VÁLASZOLTAK INTERJÚKÉRÉSÜNKRE.
CURTIS EDWARD SMITH ELLEN VÁDAT EMELTEK FEGYVERREL FENYEGETÉS,
BŰNSZÖVETKEZÉS, ÖNGYILKOSSÁG SEGÍTÉSE, SÚLYOS TESTI SÉRTÉS,
HAMIS FIZETÉSI KÖVETELÉS ÉS NÉGYRENDBELI PÉNZMOSÁS MIATT.
A VÁD SZERINT SMITH 437 CSEKKET VÁLTOTT BE,
AMINEK NYOMÁN 2,4 MILLIÓ DOLLÁRT ADOTT ÁT ALEX MURDAUGH-NAK.
A feliratot fordította: Lipták András